188 C. PLINII HIST. NAT. LIB. XXVII. 



tur. Gummi adulteratur, et acacia. Natura ejus spissare, 

 densare, et leniter calfacere : usus in multis, sed prin- 

 cipalis alvum solvere, quum paene sola medicamento- 

 rum, quae id praestant, confirmet etiam stomachum, 

 adeo non infestet ulla vi contraria. Bibitur drachma : 

 ad stomachi vero dissolutionem, in duobus cyathis aqu 

 tepidas vel frigidae, cochlearis mensura, bis terve in 

 die ex intervallis, ut res exigit. Purgationis etiam causa 

 plurimum tribus drachmis. Efficacior si pota ea sumatur 

 cibus. Capillum fluentem continet cum vino austero , 

 capite in sole contra capillum peruncto. Dolorem capitis 

 sedat tmporibus et fronti imposita ex aceto et rosaceo , 

 dilutiorque infusa. Oculorum vitia omnia sanari ea con- 

 venit : privatim prurigines et scabiem genarum : item 

 insignita ac livida , illita cum melle , maxime pontico. 

 Tonsillas , gingivas , et omnia oris ulcra. Sanguinis 

 exscreationes , si modicae sint, drachma ex aqua : si 

 minus, ex aceto pota. Vulnerum quoque sanguinem, et 

 undecumque fluentem sistit per se, vel ex aceto. Alias 

 etiam est vulneribus utilissima , ad cicatricem perdu- 

 cens. 



Eadem inspergitur exulceratis genitalibus virorum , 

 condylomatis , rimisque sedis alias ex vino , alias ex 

 passo , alias sicca per se , ut exigit mitiganda ciu-atio , 



